|  |  |  |  |  |  |  |  |
| --- | --- | --- | --- | --- | --- | --- | --- |
|  | **ΟΙ ΠΕΡΙ ΜΕΤΑΒΙΒΑΣΕΩΣ ΚΑΙ ΥΠΟΘΗΚΕΥΣΕΩΣ ΑΚΙΝΗΤΩΝ ΝΟΜΟΙ ΤΟΥ 1965 ΕΩΣ 2019** | | | | | | |
|  |  | | | | | | |
|  |  | | | | | | |
|  | **Διάταγμα δυνάμει του άρθρου 44Ζ(1)(β)** | | | | | | |
|  |  | | | | | | |
| |  | | --- | | 9 του 1965  51 του 1970  3 του 1978  6 του 1981  181(Ι) του 2002  59(Ι) του 2006  122(Ι) του 2007  52(Ι) του 2008  26(Ι) του 2010  120(Ι) του 2011  142(I) του 2014  ΔΙΟΡΘ. Παρ. Ι(Ι)  Ε.Ε. 4531  198(Ι) του 2015  87(Ι) του 2018  118(Ι) του 2019. | |  | | Ο Υπουργός Οικονομικών ασκώντας τις εξουσίες που του χορηγούνται δυνάμει της παραγράφου (β) του εδαφίου (1) του άρθρου 44Ζ των περί Μεταβιβάσεως και Υποθηκεύσεως Ακινήτων Νόμων του 1965 μέχρι 2019, εκδίδει το ακόλουθο Διάταγμα: | | | | | | |
|  |  | | | | | | |
| Συνοπτικός τίτλος. | 1. Το παρόν Διάταγμα θα αναφέρεται ως το περί Πώλησης Ενυπόθηκου Ακινήτου μέσω Ηλεκτρονικού Συστήματος Πλειστηριασμού Διάταγμα του 2019. | | | | | | |
|  |  | | | | | | |
| Ερμηνεία. | 2.-(1). Στο παρόν Διάταγμα, εκτός αν από το κείμενο προκύπτει διαφορετική έννοια- | | | | | | |
|  |  | | | | | | |
| Κεφ. 224  Α3 του 1960  78 του 1965  10 του 1966  75 του 1968  51 του 1971  2 του 1978  16 του 1980  23 του 1982  68 του 1984  82 του 1984  86 του 1985  189 του 1986  12 του 1987  74 του 1988  117 του 1988  43 του 1990  65 του 1990  30(Ι) του 1992  90(Ι) του 1992  6(Ι) του 1993  58(Ι) του 1994  40(Ι) του 1996  31(Ι) του 1998  144(Ι) του 1999  123(Ι) του 2001  57(Ι) του 2005  5(Ι) του 2006  55(Ι) του 2006  136(Ι) του 2006  120(Ι) του 2007  121(Ι) του 2007  150(Ι) του 2007  165(Ι) του 2007  27(Ι) του 2010  61(Ι) του 2010  82(Ι) του 2010  83(Ι) του 2010  48(Ι) του 2011  45(Ι) του 2012  155(Ι) του 2013  110(Ι) του 2014  178(Ι) του 2014  180(Ι) του 2014  .41(Ι) του 2015  .48(Ι) του 2015  54(Ι) του 2015  15(Ι) του 2016  66(Ι) του 2016  67(Ι) του 2016  32(Ι) του 2017  138(Ι) του 2017  139(Ι) του 2017  71(Ι) του 2018  78(Ι) του 2018  79(Ι) του 2018. | «ακίνητη ιδιοκτησία» έχει την έννοια που αποδίδει στον όρο αυτό το άρθρο 2 του περί Ακίνητης Ιδιοκτησίας (Διακατοχή, Εγγραφή, και Εκτίμηση) Νόμου, όπως αυτός εκάστοτε τροποποιείται ή αντικαθίσταται· | | | | | | |
|  |  | | | | | | |
| 141(I) του 2002  65(I) του 2003  76(I) του 2003  62(I) του 2004  13(I) του 2006  123(I) του 2007  92(I) του 2009  81(I) του 2010  44(I) του 2011  36(I) του 2013  174(Ι) του 2013  15(Ι) του 2015  16(Ι) του 2015  44(Ι) του 2015  166(I) του 2015  168(I) του 2017  9(I) του 2019  65(I)του 2019. | «Αρχείο Πληθυσμού» σημαίνει το αρχείο όπως ορίζεται στο άρθρο 2 του περί Αρχείου Πληθυσμού Νόμου, όπως αυτός εκάστοτε τροποποιείται ή αντικαθίσταται· | | | | | | |
|  |  | | | | | | |
|  | «διαχειριστής ηλεκτρονικού συστήματος» σημαίνει το νομικό πρόσωπο, το οποίο ανακοινώνεται στην ιστοσελίδα του Συνδέσμου Τραπεζών Κύπρου, ως διαχειριστής ηλεκτρονικού συστήματος και είναι μεταξύ άλλων, υπεύθυνο για τη συντήρηση, τον έλεγχο και την αξιόπιστη λειτουργία του συστήματος ηλεκτρονικού πλειστηριασμού καθώς και για τη ταυτοποίηση και εγγραφή των υπαλλήλων ηλεκτρονικού πλειστηριασμού· | | | | | | |
|  |  | | | | | | |
|  | «ενυπόθηκος δανειστής» σημαίνει το πρόσωπο ή αντιπρόσωπο αυτού, υπέρ του οποίου συνιστάται υποθήκη και ο οποίος διενεργεί πώληση του ακινήτου αυτού σύμφωνα με τη διαδικασία που προβλέπεται στο Μέρος VIA του Νόμου· | | | | | | |
|  |  | | | | | | |
|  | «ηλεκτρονικό σύστημα πλειστηριασμού» σημαίνει το σύστημα μέσω του οποίου πραγματοποιείται η διαδικασία ηλεκτρονικού πλειστηριασμού και το οποίο ανακοινώνεται στην ιστοσελίδα του Συνδέσμου Τραπεζών Κύπρου ως το ηλεκτρονικό σύστημα πλειστηριασμού, το οποίο συνάδει με τις διατάξεις του Νόμου και του παρόντος Διατάγματος· | | | | | | |
|  | «ιστοσελίδα ηλεκτρονικού πλειστηριασμού» σημαίνει ιστοσελίδα του ηλεκτρονικού συστήματος πλειστηριασμού, η οποία ανακοινώνεται στην ιστοσελίδα του Συνδέσμου Τραπεζών Κύπρου· | | | | | | |
|  | «Νόμος» σημαίνει τον περί Μεταβιβάσεως και Υποθηκεύσεως Ακινήτων Νόμο, όπως αυτός εκάστοτε τροποποιείται ή αντικαθίσταται· | | | | | | |
| Επίσημη Εφημερίδα της Ε.Ε.: L176, 27.6.2013, σελ. 1. | «πιστωτικό ίδρυμα» σημαίνει πιστωτικό ίδρυμα όπως ορίζεται στο άρθρο 4, παράγραφος 1, σημείο (1) του Κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012, όπως αυτός εκάστοτε τροποποιείται ή αντικαθίσταται· | | | | | | |
| Τέταρτο Παράρτημα | «υπάλληλος ηλεκτρονικού πλειστηριασμού» σημαίνει φυσικό πρόσωπο, το οποίο περιλαμβάνεται σε κατάλογο ο οποίος καταρτίζεται από τον Σύνδεσμο Τραπεζών Κύπρου για να εκτελεί ενέργειες, ως καθορίζονται στο παρόν Διάταγμα, σε σχέση με ηλεκτρονικό πλειστηριασμό, αφού εγγραφεί στο ηλεκτρονικό σύστημα πλειστηριασμού, σύμφωνα με την υπο-παράγραφο (2) της παραγράφου 8, και πληροί τα κριτήρια τα οποία προβλέπονται στο Τέταρτο Παράρτημα. | | | | | | |
|  |  | | | | | | |
|  | (2) Οποιοιδήποτε άλλοι όροι περιέχονται στο παρόν Διάταγμα και δεν τυγχάνουν καθορισμού σε αυτό, έχουν την έννοια που αποδίδεται στους όρους αυτούς, από το Νόμο. | | | | | | |
|  |  | | | | | | |
| Πλειστηριασμός με Ηλεκτρονικά μέσα | 3. Όταν ενυπόθηκος δανειστής επιλέγει, βάσει του εδαφίου (1) του άρθρου 44Ζ του Νόμου, τη διενέργεια πλειστηριασμού με ηλεκτρονικά μέσα, η πώληση ενυπόθηκου ακινήτου πραγματοποιείται μέσω του ηλεκτρονικού συστήματος πλειστηριασμού και μέσω της ιστοσελίδας ηλεκτρονικού πλειστηριασμού. | | | | | | |
| Επιλογή Υπάλληλου Ηλεκτρονικού Πλειστηριασμού. | 4. Για την πώληση ενυπόθηκου ακινήτου, ο ενυπόθηκος δανειστής επιλέγει τον υπάλληλο ηλεκτρονικού πλειστηριασμού ή αποτίνεται στον διαχειριστή ηλεκτρονικού συστήματος για να του καθορίσει τον υπάλληλο ηλεκτρονικού πλειστηριασμού για τη εκτέλεση ενεργειών, ως καθορίζονται στο παρόν Διάταγμα. | | | | | | |
| Διεξαγωγή Ηλεκτρονικών Πλειστηριασμών  Πίνακας  Πρώτο Παράρτημα | 5. (1) Οι ηλεκτρονικοί πλειστηριασμοί διενεργούνται μόνο εργάσιμη ημέρα Δευτέρα έως και Παρασκευή, από τις 10:00 π.μ. έως τις 12:00 μ.μ. τηρουμένων των διατάξεων της υπο-παραγράφου (3) της παρούσας παραγράφου, εκτός από τις μέρες που αναφέρονται στον Πίνακα του Πρώτου Παραρτήματος και διεξάγονται στην ιστοσελίδα ηλεκτρονικού πλειστηριασμού. | | | | | | |
|  | (2) Η ημερομηνία, κατά την οποία διεξάγεται ο ηλεκτρονικός πλειστηριασμός ορίζεται από τον ενυπόθηκο δανειστή, ο οποίος ενημερώνει σχετικά τον υπάλληλο ηλεκτρονικού πλειστηριασμού. | | | | | | |
|  | (3)(α) Σε περίπτωση υποβολής προσφοράς κατά το τελευταίο λεπτό του ηλεκτρονικού πλειστηριασμού, δίδεται αυτόματη παράταση πέντε (5) λεπτών.  (β) Για κάθε προσφορά που υποβάλλεται κατά το τελευταίο λεπτό της παράτασης, δίδεται νέα αυτόματη παράταση πέντε (5) λεπτών, εφόσον υποβληθεί μεγαλύτερη προσφορά.  (γ) Οι παρατάσεις μπορούν να συνεχισθούν για χρονικό διάστημα όχι μεγαλύτερο της μίας (1) ώρας από την ορισθείσα ώρα λήξης του ηλεκτρονικού πλειστηριασμού, οπότε ολοκληρώνεται η διαδικασία υποβολής προσφορών. | | | | | | |
|  |  | | | | | | |
|  | (4) Μετά την ολοκλήρωση της διαδικασίας υποβολής προσφορών σύμφωνα με την υπο-παράγραφο (3) της παρούσας παραγράφου, σε περίπτωση που υπάρχει υποψήφιος προσφοροδότης με προνομιακό καθεστώς, σύμφωνα με τις διατάξεις του άρθρου 44ΙΑΑ του Νόμου, ακολουθεί δεύτερη φάση υποβολής προσφορών δεκαπέντε (15) λεπτών μεταξύ των υποψήφιων προσφοροδοτών με προνομιακό καθεστώς. | | | | | | |
|  |  | | | | | | |
| Ειδοποίηση Ηλεκτρονικού Πλειστηριασμού. | 6. (1) Η Ειδοποίηση Ηλεκτρονικού Πλειστηριασμού-: | | | | | | |
| Δεύτερο Παράρτημα. |  | | (α) εκδίδεται από τον ενυπόθηκο δανειστή κατά τον τύπο του Δελτίου του Δεύτερου Παραρτήματος, | | | | |
|  |  | | (β) επιδίδεται στον ενυπόθηκο οφειλέτη και σε οποιοδήποτε άλλο ενδιαφερόμενο πρόσωπο τουλάχιστον τριάντα (30) ημέρες πριν την καθορισμένη ημερομηνία ηλεκτρονικού πλειστηριασμού, | | | | |
|  |  | | (γ) δημοσιεύεται τουλάχιστον τριάντα (30) ημέρες πριν την καθορισμένη ημερομηνία ηλεκτρονικού πλειστηριασμού, ως ακολούθως: | | | | |
|  |  | | | | | (i) τουλάχιστο μία φορά στην επίσημη ιστοσελίδα του Υπουργείου Εσωτερικών, όπου αναρτώνται τέτοιες ανακοινώσεις και είναι συνεχώς διαθέσιμες μέχρι την καθορισμένη ώρα του ηλεκτρονικού πλειστηριασμού· | |
|  |  | | | | | (ii) τουλάχιστο μία φορά στην ιστοσελίδα που διατηρείται από και/ή είναι συνδεδεμένη με τον ενυπόθηκο δανειστή, εφόσον υπάρχει και είναι συνεχώς διαθέσιμη μέχρι την καθορισμένη ώρα του πλειστηριασμού· | |
|  |  | | | | | (iii) τουλάχιστο μία φορά σε δύο (2) ημερήσιες εφημερίδες παγκύπριας κυκλοφορίας και | |
|  |  | | | | | (iv) με οποιοδήποτε άλλο τρόπο ο ενυπόθηκος δανειστής, κρίνει σκόπιμο. | |
|  |  | | | | |  | |
| Δεύτερο Παράρτημα.  Δεύτερο Παράρτημα. | (2) O υπάλληλος ηλεκτρονικού πλειστηριασμού:  (α) αναρτά στην ιστοσελίδα ηλεκτρονικού πλειστηριασμού, την Ειδοποίηση Ηλεκτρονικού Πλειστηριασμού κατά τον τύπο του Δελτίου του Δεύτερου Παραρτήματος, τουλάχιστον τριάντα (30) ημέρες πριν την καθορισμένη ημερομηνία πλειστηριασμού,  (β) μετά την ανάρτηση της Ειδοποίησης Ηλεκτρονικού Πλειστηριασμού κατά τον τύπο του Δελτίου του Δεύτερου Παραρτήματος, δύναται να αναρτά στην ιστοσελίδα ηλεκτρονικών πλειστηριασμών φωτογραφίες, διαγράμματα του ενυπόθηκου ακινήτου που εκπλειστηριάζεται και κάθε σχετική πληροφορία ή έγγραφο που του παρέχεται, με οδηγίες του ενυπόθηκου δανειστή. | | | | | | |
|  |  | | | | | | |
| Χρήστες Ηλεκτρονικού Συστήματος Πλειστηριασμού. | 7. Οι χρήστες του Ηλεκτρονικού Συστήματος Πλειστηριασμού δύναται να έχουν πρόσβαση στο ηλεκτρονικό σύστημα πλειστηριασμού ως ακολούθως: | | | | | | |
|  |  | | (α) «Επισκέπτης (anonymous user)»: όπου τέτοιος θεωρείται, κάθε φυσικό πρόσωπο που επισκέπτεται την ιστοσελίδα του ηλεκτρονικού συστήματος πλειστηριασμού προκειμένου να ενημερωθεί για τους ηλεκτρονικούς πλειστηριασμούς (είτε ενεργεί για ίδιο λογαριασμό είτε ενεργεί ως αντιπρόσωπος νομικών και/ή φυσικών προσώπων), χωρίς να συμμετέχει σε ειδικές διαδικασίες ταυτοποίησης, εγγραφής και αναγνώρισης και ο επισκέπτης έχει πρόσβαση αποκλειστικά και μόνο στον ελεύθερα προσβάσιμο χώρο του ηλεκτρονικού συστήματος πλειστηριασμού, | | | | |
|  |  | | (β) «Υπάλληλος Ηλεκτρονικού Πλειστηριασμού»: όπου τέτοιος θεωρείται, κάθε φυσικό πρόσωπο ως ορίζεται στην παράγραφο 2 του παρόντος Διατάγματος, το οποίο εκτελεί ενέργειες, ως καθορίζονται στο παρόν Διάταγμα, σε σχέση με τον ηλεκτρονικό πλειστηριασμό, σύμφωνα με τις διατάξεις του Νόμου και του παρόντος Διατάγματος, | | | | |
|  |  | | (γ) «Υποψήφιος Προσφοροδότης»: όπου τέτοιος θεωρείται, κάθε φυσικό ή νομικό πρόσωπο ή οντότητα ο οποίος συμμετέχει σε ηλεκτρονικό πλειστηριασμό, υποβάλλοντας πλειοδοτικές προσφορές, αφού προηγουμένως εγγραφεί επιτυχώς στο ηλεκτρονικό σύστημα πλειστηριασμού και ο υποψήφιος προσφοροδότης έχει ελεγχόμενη πρόσβαση σε πλειστηριασμούς στους οποίους συμμετέχει, | | | | |
|  |  | | (δ) «Ενυπόθηκος Οφειλέτης»: όπου τέτοιος θεωρείται, κάθε φυσικό ή νομικό πρόσωπο ή οντότητα, ο οποίος αφού εγγραφεί επιτυχώς στο ηλεκτρονικό σύστημα πλειστηριασμού, συμμετέχει ως- | | | | |
|  |  | | | | | | (i) παρατηρητής της διαδικασίας κατά τη διάρκεια υποβολής προσφορών από τους συμμετέχοντες υποψήφιους προσφοροδότες σε ηλεκτρονικό πλειστηριασμό ακινήτου που τον αφορά και έχει ελεγχόμενη πρόσβαση σε πλειστηριασμούς που σχετίζονται με το ενυπόθηκο ακίνητο που τον αφορά, |
|  |  | | | | | | (ii) Υποψήφιος Προσφοροδότης με προνομιακό καθεστώς σύμφωνα με τις διατάξεις του άρθρου 44ΙΑΑ του Νόμου, στις περιπτώσεις πλειστηριασμού ενυπόθηκου ακινήτου το οποίο συνιστά κύρια κατοικία και υπό τον όρο ότι ο ενυπόθηκος οφειλέτης δεν λαμβάνει κρατική χορηγία ως συνεισφορά για μερική κάλυψη των χρεών και σε τέτοια περίπτωση ο ενυπόθηκος οφειλέτης έχει προνομιακό καθεστώς έναντι του τελευταίου προσφοροδότη ο οποίος έχει υποβάλει την ψηλότερη προσφορά ως ο Ψηλότερος Προσφοροδότης, όπως προβλέπεται στο εδάφιο (1) του άρθρου 44ΙΑΑ του Νόμου:  Νοείται ότι, για σκοπούς άσκησης του προνομιακού δικαιώματος βάσει του εδαφίου (1) του άρθρου 44ΙΑΑ του Νόμου, «ενυπόθηκος οφειλέτης» έχει την έννοια που αποδίδει στον όρο αυτό το άρθρο 44 ΙΑΑ του Νόμου. |
|  |  | | | | | |  |
| Ταυτοποίηση και Εγγραφή Χρηστών στο Ηλεκτρονικό Σύστημα Πλειστηριασμού. | 8. (1) Οι υποψήφιοι προσφοροδότες και ενυπόθηκοι οφειλέτες ταυτοποιούνται κατά τη διαδικασία της εγγραφής τους στο ηλεκτρονικό σύστημα πλειστηριασμού ως ακολούθως- | | | | | | |
| 9 του 1968  76 του 1977  17 του 1979  105 του 1985  198 του 1986  19 του1990  46(Ι) του 1992  96(Ι) του 1992  41(Ι) του 1994  15(Ι) του 1995  21(Ι) του 1997  82(I) του 1999  149(I) του 1999  2(I) του 2000  135(I) του 2000  151(I) του 2000  76(I) του 2001  70(I) του 2003  167(I) του 2003  92(I) του 2004  24(I) του 2005  129(I) του 2005  130(I) του 2005  98(I) του 2006  124(I) του 2006  70(I) του 2007  71(I) του 2007  131(I) του 2007  186(I) του 2007  87(I) του 2008  41(I) του 2009  49(I) του 2009  99(I) του 2009  42(I) του 2010  60(I) του 2010  88(I) του 2010  53(I) του 2011  117(I) του 2011  145(I) του 2011  157(I) του 2011  198(I) του 2011  64(I) του 2012  98(I) του 2012  190(Ι) του 2012  203(Ι) του 2012  6(Ι) του 2013  90(I) του 2013  74(Ι) του 2014  75(Ι) του 2014  18(Ι) του 2015  62(Ι) του 2015  63(Ι) του 2015  89(I) του 2015  120(I) του 2015  40(I) του 2016  90(I) του 2016  97(Ι) του 2016  17(Ι) του 2017  33(Ι) του 2017  51(Ι) του 2017  37(Ι) του 2018  83(Ι) του 2018  149(Ι) του 2018. |  | | | | (α) Φυσικά πρόσωπα εγγεγραμμένα στο Αρχείο Πληθυσμού και νομικά πρόσωπα που είναι εγγεγραμμένα με βάση τον περί Εταιρειών Νόμο, όπως αυτός εκάστοτε τροποποιείται ή αντικαθίσταται, ταυτοποιούνται μέσω των διαδικασιών του συστήματος Αριάδνη, | | |
|  |  | | | |  | | |
|  |  | | | | (β) Φυσικό πρόσωπο άλλου κράτους μέλους της Ευρωπαϊκής Ένωσης ή τρίτης χώρας, ταυτοποιείται από τον αρμόδιο υπάλληλο ηλεκτρονικού πλειστηριασμού ως ακολούθως-  (i) το φυσικό πρόσωπο υποβάλλει ηλεκτρονικά, μέσω της οικείας ιστοσελίδας του ηλεκτρονικού συστήματος πλειστηριασμού, προς τον αρμόδιο υπάλληλο ηλεκτρονικού πλειστηριασμού, αίτηση εγγραφής και καταχωρίζει στο σύστημα αρχείο σε μορφή pdf που περιέχει σαρωμένο αντίγραφο δελτίου ταυτότητας ή διαβατηρίου σε ισχύ με επίσημη μετάφραση στην ελληνική ή αγγλική γλώσσα,  (ii) o αρμόδιος υπάλληλος ηλεκτρονικού πλειστηριασμού εγκρίνει την εγγραφή του στο ηλεκτρονικό σύστημα πλειστηριασμού, αφού προηγηθεί η ταυτοποίηση του φυσικού προσώπου από τον υπάλληλο αυτό, | | |
|  |  | | | |  | | |
|  |  | | | | (γ) Νομικό πρόσωπο άλλου κράτους μέλους της Ευρωπαϊκής Ένωσης ή τρίτης χώρας, ταυτοποιείται από τον αρμόδιο υπάλληλο ηλεκτρονικού πλειστηριασμού ως ακολούθως-  (i) το νομικό πρόσωπο υποβάλλει ηλεκτρονικά, μέσω της οικείας ιστοσελίδας του ηλεκτρονικού συστήματος πλειστηριασμού, προς τον αρμόδιο υπάλληλο ηλεκτρονικού πλειστηριασμού, αίτηση εγγραφής και καταχωρίζει στο σύστημα, αρχείο σε μορφή pdf που περιέχει σαρωμένο αντίγραφο πληρεξούσιου εγγράφου (όπου εφαρμόζεται), απόφασης διοικητικού συμβουλίου (όπου εφαρμόζεται), πιστοποιητικού εγγραφής ή/και οποιοδήποτε άλλο απαραίτητο έγγραφο κατά την κρίση του υπάλληλου ηλεκτρονικού πλειστηριασμού, σε ισχύ με επίσημη μετάφραση στην ελληνική ή αγγλική γλώσσα,  (ii) ο αρμόδιος υπάλληλος ηλεκτρονικού πλειστηριασμού εγκρίνει την εγγραφή του στο ηλεκτρονικό σύστημα πλειστηριασμού, αφού προηγηθεί η ταυτοποίηση του νομικού προσώπου από τον υπάλληλο αυτό, | | |
|  |  | | | |  | | |
|  |  | | | | (δ) οντότητες, οργανισμοί, ιδρύματα, σωματεία, δήμοι, κοινότητες ταυτοποιούνται από τον αρμόδιο υπάλληλο ηλεκτρονικού πλειστηριασμού ως ακολούθως-  (i) οι οντότητες, οργανισμοί, ιδρύματα, σωματεία, δήμοι, κοινότητες, υποβάλλουν ηλεκτρονικά, μέσω της οικείας ιστοσελίδας του ηλεκτρονικού συστήματος πλειστηριασμού, προς τον αρμόδιο υπάλληλο ηλεκτρονικού πλειστηριασμού, αίτηση εγγραφής και καταχωρίζουν στο σύστημα, αρχείο σε μορφή pdf που περιέχει σαρωμένο αντίγραφο πληρεξούσιου εγγράφου (όπου εφαρμόζεται), απόφασης διοικητικού συμβουλίου (όπου εφαρμόζεται), απόφαση συμβουλίου (όπου εφαρμόζεται), πιστοποιητικού εγγραφής ή/και οποιοδήποτε άλλο απαραίτητο έγγραφο κατά την κρίση του υπάλληλου ηλεκτρονικού πλειστηριασμού, σε ισχύ με επίσημη μετάφραση στην ελληνική ή αγγλική γλώσσα,  (ii) ο αρμόδιος υπάλληλος ηλεκτρονικού πλειστηριασμού εγκρίνει την εγγραφή τους στο ηλεκτρονικό σύστημα πλειστηριασμού, αφού προηγηθεί η ταυτοποίηση τους από τον υπάλληλο αυτό, | | |
|  |  | | | | (ε) φυσικά πρόσωπα με κυπριακή ταυτότητα οι οποίοι βρίσκονται στο εξωτερικό ταυτοποιούνται είτε σύμφωνα με την υπό-υπόπαράγραφο (α) της υποπαραγράφου (1) της παραγράφου 8, είτε σύμφωνα με την υπό-υπόπαράγραφο (β) της υποπαραγράφου (1) της παραγράφου 8, | | |
|  |  | | | | (στ) οι ταυτοποιημένοι χρήστες εγγράφονται στο ηλεκτρονικό σύστημα πλειστηριασμού παρέχοντας τις απαραίτητες πληροφορίες, αποδέχονται πλήρως και ανεπιφύλακτα τους όρους και προϋποθέσεις χρήσης του ηλεκτρονικού συστήματος πλειστηριασμού και ενημερώνονται σχετικά με την επεξεργασία των προσωπικών τους δεδομένων.  (ζ) ο αρμόδιος υπάλληλος ηλεκτρονικού πλειστηριασμού δύναται με οδηγίες του διαχειριστή ηλεκτρονικού συστήματος ή του ενυπόθηκου δανειστή να ζητήσει την φυσική προσκόμιση πιστών αντιγράφων των απαιτούμενων εγγράφων ταυτοποίησης, για σκοπούς διαπίστωσης της αυθεντικότητά τους. | | |
|  |  | | | |  | | |
|  | (2)(α) Ο υπάλληλος ηλεκτρονικού πλειστηριασμού αιτείται την εγγραφή του στον διαχειριστή ηλεκτρονικού συστήματος και παρέχει τις απαραίτητες πληροφορίες όπως ονοματεπώνυμο, αριθμό ταυτότητας ή διαβατηρίου, αριθμό φορολογικής ταυτότητας ή ΦΠΑ, αριθμό κινητού τηλεφώνου, διεύθυνση ηλεκτρονικού ταχυδρομείου, καθώς και οτιδήποτε άλλο κρίνει απαραίτητο, ο διαχειριστής ηλεκτρονικού συστήματος.  (β) Ο υπάλληλος ηλεκτρονικού πλειστηριασμού με την υπογραφή σύμβασης με τον διαχειριστή ηλεκτρονικού συστήματος, ταυτοποιείται και εγγράφεται στο ηλεκτρονικό σύστημα πλειστηριασμού. | | | | | | |
|  |  | | | | | | |
| Όροι, προϋποθέσεις και διαδικασία συμμετοχής σε ηλεκτρονικό πλειστηριασμό. | 9. (1) Στον ηλεκτρονικό πλειστηριασμό λαμβάνουν μέρος φυσικά πρόσωπα, νομικά πρόσωπα και οντότητες που έχουν εγγραφεί ως υποψήφιοι προσφοροδότες στο ηλεκτρονικό σύστημα πλειστηριασμού σύμφωνα με τις διατάξεις της παραγράφου 8. | | | | | | |
|  | (2) Κάθε εγγεγραμμένος υποψήφιος προσφοροδότης ο οποίος ενδιαφέρεται να συμμετάσχει σε συγκεκριμένο ηλεκτρονικό πλειστηριασμό δηλώνει τη συμμετοχή του στο ηλεκτρονικό σύστημα πλειστηριασμού, με αναφορά στον μοναδικό κωδικό αριθμό του ηλεκτρονικού πλειστηριασμού όπως αυτός αναγράφεται στην Ειδοποίηση Ηλεκτρονικού Πλειστηριασμού και αναρτάται στο ηλεκτρονικό σύστημα πλειστηριασμού. | | | | | | |
|  | (3) Υποβολή προσφορών επιτρέπεται μόνο σε υποψήφιο προσφοροδότη ο οποίος πληροί τις ακόλουθες προϋποθέσεις συμμετοχής: | | | | | | |
|  |  | | (α) έχει καταβάλει την εγγύηση συμμετοχής σύμφωνα με τις διατάξεις της παραγράφου 10 και υπέβαλε ηλεκτρονικά μέσω της οικείας ιστοσελίδας του ηλεκτρονικού συστήματος πλειστηριασμού, προς τον αρμόδιο υπάλληλο ηλεκτρονικού πλειστηριασμού, αντίγραφο απόδειξης καταβολής της εγγύησης, | | | | |
|  |  | | (β) σε περίπτωση που ενεργεί ως πληρεξούσιος αντιπρόσωπος άλλου προσώπου, οφείλει όπως υποβάλει ηλεκτρονικά στο ηλεκτρονικό σύστημα πλειστηριασμού το πληρεξούσιο έγγραφο μέχρι και τις 15:00, δύο (2) πλήρεις εργάσιμες ημέρες πριν την ορισθείσα ημέρα του ηλεκτρονικού πλειστηριασμού:  Νοείται ότι το πληρεξούσιο έγγραφο δύναται να υποβληθεί από τον υποψήφιο προσφοροδότη.  Νοείται περεταίρω ότι, ο υποψήφιος προσφοροδότης καθώς και ο πληρεξούσιος αντιπρόσωπος πρέπει να είναι εγγεγραμμένοι χρήστες, | | | | |
|  |  | | (γ) στη περίπτωση ενυπόθηκου οφειλέτη με προνομιακό καθεστώς, σύμφωνα με τις διατάξεις του άρθρου 44ΑΙΙ του Νόμου, αυτός υποβάλλει ηλεκτρονικά στο ηλεκτρονικό σύστημα πλειστηριασμού όλα τα απαραίτητα έγγραφα (περιλαμβανομένων πιστοποιημένου φωτο-αντίγραφου ταυτότητας, πιστοποιητικού γεννήσεως, ένορκης δήλωσης και οτιδήποτε άλλο κριθεί αναγκαίο από τον ενυπόθηκο δανειστή και ζητηθεί από τον υπάλληλο ηλεκτρονικού πλειστηριασμού), τα οποία αποδεικνύουν ότι πρόκειται για ενυπόθηκο οφειλέτη με προνομιακό καθεστώς, ή για συγγενή α’ βαθμού ή νόμιμο κληρονόμο ενυπόθηκου οφειλέτη με προνομιακό καθεστώς, μέχρι και τις 15:00, πέντε (5) πλήρεις εργάσιμες ημέρες πριν την ορισθείσα ημέρα του πλειστηριασμού. | | | | |
|  | (4) Οι υποψήφιοι προσφοροδότες που εγκρίνονται για συμμετοχή στον ηλεκτρονικό πλειστηριασμό, καθώς και οι υποψήφιοι προσφοροδότες που δεν εγκρίνονται, ενημερώνονται σχετικά μέσω του ηλεκτρονικού συστήματος πλειστηριασμού. | | | | | | |
|  | (5) Η πλειοδοσία περισσότερων του ενός υποψήφιου προσφοροδότη από κοινού είναι δυνατή, εφόσον πληρούνται οι ακόλουθες προϋποθέσεις: | | | | | | |
|  |  | (α) το ποσοστό της συμμετοχής εκάστου έχει δηλωθεί, | | | | | | |
|  |  | (β) έχει δηλωθεί ως αντιπρόσωπος συμμετοχής τους φυσικό πρόσωπο ως υποψήφιος προσφοροδότης και το οποίο συμμετέχει στον ηλεκτρονικό πλειστηριασμό,  (γ) έχει υποβληθεί ηλεκτρονικά στο ηλεκτρονικό σύστημα πλειστηριασμού το σχετικό πληρεξούσιο έγγραφο ή/και συμφωνητικό μέχρι και τις 15:00, δύο (2) πλήρεις εργάσιμες ημέρες πριν την ορισθείσα ημέρα του ηλεκτρονικού πλειστηριασμού. | | | | | | |
|  | (6)Με τη λήξη της προθεσμίας σύμφωνα με τις διατάξεις της υποπαραγράφου (3) της παρούσας παραγράφου, ο υπάλληλος ηλεκτρονικού πλειστηριασμού ελέγχει τα υποβληθέντα έγγραφα, και μέχρι τις 17:00 της προηγούμενης εργάσιμης ημέρας έναρξης του ηλεκτρονικού πλειστηριασμού διαπιστώνει την τήρηση όλων των αναγκαίων που ορίζονται στις διατάξεις των προηγούμενων παραγράφων, υποβάλλει στο ηλεκτρονικό σύστημα πλειστηριασμού το κατάλογο των υποψήφιων προσφοροδοτών που δικαιούνται να συμμετάσχουν και πιστοποιεί στη διαδικτυακή πύλη του ηλεκτρονικού συστήματος πλειστηριασμών, ετοιμότητα διενέργειας του πλειστηριασμού την προβλεπόμενη ημέρα και ώρα. Μετά το χρονικό σημείο αυτό δεν είναι πλέον δυνατή η ανάκληση πληρεξουσίου εγγράφου. | | | | | | |
|  | (7) Οι υποψήφιοι προσφοροδότες υποβάλλουν προσφορές οι οποίες είναι ανέκκλητες και δεν περιλαμβάνουν όρο ή επιφύλαξη. | | | | | | |
|  | (8) Δεν μπορούν να πλειοδοτήσουν: | | | | | | |
|  |  | | (α) πρόσωπο που κατέχει ποσοστό πέραν του δύο τοις εκατό (2%) του μετοχικού κεφαλαίου του ενυπόθηκου δανειστή ή είναι συνδεδεμένο με αυτό το πρόσωπο ή αντιπρόσωπός του ή σύζυγός του ή γονέας του ή σε κατιόντας αυτού μέχρι τρίτου βαθμού ή  (β) οποιοσδήποτε λειτουργός, διευθυντής, εργαζόμενος του ενυπόθηκου δανειστή, | | | | |
|  |  | | (γ) οποιοσδήποτε λειτουργός, διευθυντής, αντιπρόσωπος ή συγγενής μέχρι τετάρτου βαθμού του υπάλληλου ηλεκτρονικού πλειστηριασμού, | | | | |
|  |  | | (δ) οι εκτιμητές που ετοίμασαν την έκθεση εκτίμησης για το υπό πώληση ακίνητο και οι συγγενείς αυτών μέχρι τετάρτου βαθμού συγγένειας. | | | | |
| Εγγύηση συμμετοχής | 10. (1)(α) Το απαιτούμενο ποσό της εγγύησης για συμμετοχή σε συγκεκριμένο ηλεκτρονικό πλειστηριασμό περιλαμβάνεται στην Ειδοποίηση Ηλεκτρονικού Πλειστηριασμού, αναρτάται στο ηλεκτρονικό σύστημα πλειστηριασμού και ανέρχεται στο ένα δέκατο της επιφυλασσόμενης τιμής του ακινήτου και το ποσό της εγγύησης παραμένει το ίδιο σε κάθε πλειστηριασμό του ίδιου ακινήτου όπως στον πρώτο πλειστηριασμό.  (β) Σε περίπτωση που ο ενυπόθηκος δανειστής θεωρεί ότι το ποσό της εγγύησης είναι πολύ ψηλό και αυτό δυνατό να αποτρέψει πιθανούς υποψήφιους προσφοροδότες, από το να πλειοδοτήσουν στον ηλεκτρονικό πλειστηριασμό, δύναται, μετά από ενημέρωση του διαχειριστή ηλεκτρονικού συστήματος, να καθορίσει το ποσό της εγγύησης έως και το ένα εικοστό της επιφυλασσόμενης τιμής του ακινήτου. | | | | | | |
|  | (2) Η εγγύηση συμμετοχής δύναται να καταβληθεί το ενωρίτερο δέκα (10) εργάσιμες μέρες πριν την ορισθείσα ημέρα του ηλεκτρονικού πλειστηριασμού και το αργότερο μέχρι τις 15:00, δύο (2) πλήρεις εργάσιμες ημέρες πριν την ορισθείσα ημέρα του ηλεκτρονικού πλειστηριασμού. | | | | | | |
| Επίσημη Εφημερίδα, Παράρτημα Τρίτο (Ι): 11.2.2016,  18.2.2016,  25.5.2018. | (3) Η εγγύηση δύναται να καταβληθεί με ένα από τους ακόλουθους τρόπους:  (α) με έμβασμα σε ειδικό λογαριασμό στο όνομα του διαχειριστή ηλεκτρονικού συστήματος, που διατηρείται σε πιστωτικό ίδρυμα στην Δημοκρατία, τηρουμένων των διατάξεων της υποπαραγράφου (ε) της παραγράφου (2) του Κανονισμού 10 των περί Συστήματος Εγγύησης των Καταθέσεων και Εξυγίανσης Πιστωτικών και Άλλων Ιδρυμάτων Κανονισμών του 2016 και 2018, όπως αυτοί εκάστοτε τροποποιούνται ή αντικαθίστανται:  Νοείται ότι, για τον ειδικό λογαριασμό του διαχειριστή ηλεκτρονικού συστήματος ισχύουν τα ακόλουθα:   1. είναι ξεχωριστός από άλλους λογαριασμούς του διαχειριστή ηλεκτρονικού συστήματος, 2. δεν εμπίπτει στην περιουσία του διαχειριστή ηλεκτρονικού συστήματος, η οποία υπόκειται σε εκκαθάριση, 3. τεκμαίρεται ότι τα ποσά που τηρούνται σε αυτόν κρατούνται ως εμπίστευμα προς όφελος των υποψηφίων προσφοροδοτών που κατέθεσαν τα χρηματικά ποσά, 4. ο διαχειριστής ηλεκτρονικού συστήματος, δεν επιτρέπεται να χρησιμοποιεί για δικό του σκοπό τα χρηματικά ποσά στον λογαριασμό, 5. τα ποσά στον λογαριασμό δεν δύναται να συμψηφίζονται (netting and set off) με τις οφειλές που έχει ο διαχειριστής ηλεκτρονικού συστήματος με το πιστωτικό ίδρυμα, 6. τα ποσά στον λογαριασμό δεν δεσμεύονται και δεν κατάσχονται για φορολογικές ή οποιεσδήποτε οφειλές του διαχειριστή ηλεκτρονικού συστήματος, 7. δεν υπάρχουν λειτουργικά έξοδα, 8. οποιαδήποτε έξοδα μεταφοράς από και προς τον ειδικό λογαριασμό τα επωμίζεται ο υποψήφιος προσφοροδότης:   Νοείται περαιτέρω ότι, ο διαχειριστής ηλεκτρονικού συστήματος, αποκτά και διατηρεί επαρκείς, ακριβείς και επικαιροποιημένες πληροφορίες αναφορικά με τα πρόσωπα που δικαιούνται απόλυτα τα ποσά του σχετικού ειδικού λογαριασμού, περιλαμβανομένων των στοιχείων της ταυτότητάς τους,  (β) μέσω τραπεζικής επιταγής (bankers draft) στο όνομα του ενυπόθηκου δανειστή εκ μέρους του οποίου πραγματοποιείται ο ηλεκτρονικός πλειστηριασμός η οποία παραδίνεται στον διαχειριστή ηλεκτρονικού συστήματος, μετά από συνεννόηση με τον υπάλληλο ηλεκτρονικού πλειστηριασμού:  (γ) μέσω δέσμευσης χρεωστικής ή πιστωτικής κάρτας και σε περίπτωση κατά την οποία, η εγγύηση καταβληθεί μέσω χρεωστικής ή πιστωτικής κάρτας, το ποσό λαμβάνεται από την κάρτα του υποψήφιου προσφοροδότη μόνο στη περίπτωση που είναι ο Ψηλότερος Προσφοροδότης.  Νοείται περαιτέρω ότι, ο διαχειριστής ηλεκτρονικού συστήματος, γνωστοποιεί στην ιστοσελίδα ηλεκτρονικού πλειστηριασμού τους διαθέσιμους τρόπους καταβολής εγγύησης. | | | | | | |
|  | (4) Με την επιτυχή ολοκλήρωση του ηλεκτρονικού πλειστηριασμού ο διαχειριστής ηλεκτρονικού συστήματος κατακρατεί την εγγύηση του Ψηλότερου Προσφοροδότη και την προωθεί άμεσα προς τον ενυπόθηκο δανειστή. | | | | | | |
|  | (5) Οι εγγυήσεις των υπόλοιπων προσφοροδοτών με την ανακήρυξη του Ψηλότερου Προσφοροδότη τυγχάνουν των ακόλουθων χειρισμών:  (α) ο διαχειριστής ηλεκτρονικού συστήματος την ίδια μέρα, δίνει εντολή για επιστροφή των εμβασμάτων πίσω στον λογαριασμό από όπου έχουν προέλθει ή σε περίπτωση που αυτό δεν είναι εφικτό σε άλλο λογαριασμό του προσφοροδότη μετά από γραπτές οδηγίες του προσφοροδότη,  (β) τραπεζικές επιταγές επιστρέφονται από τον διαχειριστή ηλεκτρονικού συστήματος άμεσα,  (γ) το ποσό που κρατήθηκε από την χρεωστική ή πιστωτική κάρτα αποδεσμεύεται άμεσα από τον διαχειριστή ηλεκτρονικού συστήματος. | | | | | | |
|  | (6) Σε περίπτωση ματαίωσης του ηλεκτρονικού πλειστηριασμού:  (α) ο διαχειριστής ηλεκτρονικού συστήματος δίνει εντολή για την επιστροφή των εμβασμάτων άμεσα με την ματαίωση, πίσω στον λογαριασμό από όπου έχουν προέλθει ή σε περίπτωση που αυτό δεν είναι εφικτό σε άλλο λογαριασμό του προσφοροδότη μετά από γραπτές οδηγίες του προσφοροδότη,  (β) oι τραπεζικές επιταγές επιστρέφονται από τον διαχειριστή ηλεκτρονικού συστήματος άμεσα,  (γ) το ποσό που κρατήθηκε από την χρεωστική ή πιστωτική κάρτα αποδεσμεύεται άμεσα από τον διαχειριστή ηλεκτρονικού συστήματος. | | | | | | |
|  |  | | | | | | |
| Υποβολή πλειοδοτικών προσφορών. | 11. (1)(α) Ο ηλεκτρονικός πλειστηριασμός είναι ανοικτού πλειοδοτικού τύπου κατά τον οποίο υποβάλλονται διαδοχικές προσφορές.  (β) Οι συμμετέχοντες υποψήφιοι προσφοροδότες δύνανται να υποβάλλουν προσφορά μεγαλύτερη από την εκάστοτε μέγιστη, έως τον χρόνο λήξης της υποβολής προσφορών με ελάχιστο βήμα το ένα (1) ευρώ.  (γ) Στο ηλεκτρονικό σύστημα πλειστηριασμού καταγράφονται με πλήρη χρονοσήμανση, όλες οι υποβληθείσες προσφορές. | | | | | | |
|  | (2) Η πλειοδοσία αρχίζει με βάση την επιφυλασσόμενη τιμή και με την υποβολή της προσφοράς, οι υποψήφιοι προσφοροδότες ενημερώνονται άμεσα από το ηλεκτρονικό σύστημα πλειστηριασμού για το ποσό της προσφοράς τους, τον ακριβή χρόνο υποβολής της, καθώς και ότι αυτή έχει καταγραφεί και ο υποψήφιος προσφοροδότης ενημερώνεται για την εκάστοτε μέγιστη υποβληθείσα προσφορά καθώς και για την σειρά κατάταξής του.  (3) Το πρόσωπο το οποίο υπέβαλε την υψηλότερη προσφορά, κατατάσσεται πρώτο, ως ο Ψηλότερος Προσφοροδότης. | | | | | | |
|  | (4) Όλοι οι υποψήφιοι προσφοροδότες που λαμβάνουν μέρος στον ηλεκτρονικό πλειστηριασμό, ενημερώνονται άμεσα για τυχόν αναστολή ή ματαίωση του πλειστηριασμού. | | | | | | |
| Διαδικασία διεξαγωγής ηλεκτρονικού πλειστηριασμού, όταν υφίσταται ενυπόθηκος οφειλέτης με προνομιακό καθεστώς. | 12. (1) Από την λήξη του χρόνου υποβολής προσφορών, στην περίπτωση ενυπόθηκου οφειλέτη με προνομιακό καθεστώς σύμφωνα με τις διατάξεις του άρθρου 44ΙΑΑ του Νόμου, αρχίζει η δεύτερη φάση πλειοδοσίας κατά την οποία ο κάθε υποψήφιος προσφοροδότης με προνομιακό καθεστώς, δύναται να εξασκήσει το δικαίωμα αυτό, εντός προθεσμίας δέκα πέντε (15) λεπτών, υποβάλλοντας στο ηλεκτρονικό σύστημα πλειστηριασμού την προσφορά του, η οποία δεν μπορεί να είναι χαμηλότερη της προσφοράς του Ψηλότερου Προσφοροδότη σύμφωνα με την υποπαράγραφο (3) της παραγράφου 11.  (2) Σε περίπτωση που παρίστανται περισσότεροι του ενός Υποψήφιοι Προσφοροδότες με προνομιακό καθεστώς ως αυτοί καθορίζονται στο άρθρο 44ΙΑΑ του Νόμου, αυτοί δύνανται να υποβάλλουν στο ηλεκτρονικό σύστημα πλειστηριασμού, προσφορά μεγαλύτερη από την εκάστοτε μέγιστη, έως την λήξη των δεκαπέντε (15) λεπτών με ελάχιστο βήμα το 1 ευρώ.  Νοείται ότι ο υποψήφιος προσφοροδότης με προνομιακό καθεστώς που είναι ο ενυπόθηκος οφειλέτης δύναται να εξασκήσει το προνομιακό δικαίωμά του βάσει του εδαφίου (1) του άρθρου 44ΙΑΑ του Νόμου, σε οποιανδήποτε φάση της διαδικασίας αυτής, υποβάλλοντας στο ηλεκτρονικό σύστημα πλειστηριασμού την προσφορά του, η οποία δεν μπορεί να είναι χαμηλότερη της προσφοράς του Ψηλότερου Προσφοροδότη σύμφωνα με την υποπαράγραφο (3) της παραγράφου 11, με την υποβολή της οποίας τερματίζεται στο σημείο αυτό η δεύτερη φάση πλειοδοσίας και η προσφορά του υπερισχύει όλων των άλλων Υποψηφίων Προσφοροδοτών με προνομιακό καθεστώς.  (3)(α) Στο ηλεκτρονικό σύστημα πλειστηριασμού καταγράφονται με πλήρη χρονοσήμανση όλες οι υποβληθείσες προσφορές.  (β) Με την υποβολή της προσφοράς, οι υποψήφιοι προσφοροδότες ενημερώνονται άμεσα από το ηλεκτρονικό σύστημα πλειστηριασμού, για το ποσό της προσφοράς τους, τον ακριβή χρόνο υποβολής της, το ότι αυτή έχει καταγραφεί καθώς και για την σειρά κατάταξής τους και κάθε υποψήφιος προσφοροδότης με προνομιακό καθεστώς σύμφωνα με τις διατάξεις του άρθρου 44ΙΑΑ του Νόμου, ενημερώνεται για την εκάστοτε μέγιστη υποβληθείσα προσφορά:  Νοείται ότι, κατά τη διάρκεια της διαδικασίας αυτής συμμετέχουν πλέον μόνο οι υποψήφιοι προσφοροδότες με προνομιακό καθεστώς ως αυτοί καθορίζονται στο άρθρο 44ΙΑΑ του Νόμου και οι υποψήφιοι προσφοροδότες με μη προνομιακό καθεστώς συμμετέχουν ως παρατηρητές και ενημερώνονται άμεσα από το Ηλεκτρονικό Σύστημα Πλειστηριασμού, για την εκάστοτε μέγιστη υποβληθείσα προσφορά καθώς και για τη σειρά κατάταξής τους.  (4) Μετά το πέρας της προθεσμίας δεκαπέντε (15) λεπτών, το ηλεκτρονικό σύστημα πλειστηριασμού κηρύσσει τον προσφοροδότη με την ψηλότερη προσφορά ως Ψηλότερο Προσφοροδότη και κλείνει η πώληση.  Νοείται ότι σε περίπτωση που ο υποψήφιος προσφοροδότης με προνομιακό καθεστώς είναι ο ενυπόθηκος οφειλέτης και αυτός παρίσταται στον ηλεκτρονικό πλειστηριασμό, αφού εξασκήσει το προνομιακό δικαίωμά του βάσει του εδαφίου (1) του άρθρου 44ΙΑΑ του Νόμου, το ηλεκτρονικό σύστημα πλειστηριασμού κηρύσσει αυτόν ως Ψηλότερο Προσφοροδότη και κλείνει η πώληση.  (5) Στην περίπτωση που ο ηλεκτρονικός πλειστηριασμός ολοκληρώνεται με την ψηλότερη προσφορά προσφοροδότη με προνομιακό καθεστώς σύμφωνα με τις διατάξεις του άρθρου 44ΙΑΑ του Νόμου, αλλά εξακολουθεί να παραμένει υπόλοιπο οφειλόμενου χρέους, τότε όλες οι υποθήκες και τα εμπράγματα βάρη παραμένουν εγγεγραμμένα ως έχουν στα μητρώα του Τμήματος Κτηματολογίου και Χωρομετρίας. | | | | | | |
|  | (6) Όλοι οι υποψήφιοι προσφοροδότες που λαμβάνουν μέρος στον ηλεκτρονικό πλειστηριασμό, ενημερώνονται άμεσα για τυχόν αναστολή ή ματαίωση του πλειστηριασμού. | | | | | | |
| Αναστολή/ Ματαίωση Ηλεκτρονικού Πλειστηριασμού | 13. Υπάλληλος ηλεκτρονικού πλειστηριασμού με οδηγίες του ενυπόθηκου δανειστή, δεν προχωρεί στη διεξαγωγή ηλεκτρονικού πλειστηριασμού ακινήτου στις ακόλουθες περιπτώσεις - | | | | | | |
|  |  | | | (α) ο ενυπόθηκος οφειλέτης ή οποιοδήποτε ενδιαφερόμενο πρόσωπο με τη συγκατάθεση του ενυπόθηκου οφειλέτη διευθετήσει, πριν τις 10:00 π.μ. της ορισθείσας ημέρας του ηλεκτρονικού πλειστηριασμού, το ποσό, για το οποίο εκτίθεται σε ηλεκτρονικό πλειστηριασμό, και το οποίο καλύπτει το ποσό του χρέους που καθορίζεται στην ειδοποίηση κατά τον Τύπο «Ι» του Δεύτερου Παραρτήματος του Νόμου μαζί με όλα τα έξοδα δημοπρασίας, ή | | | |
|  |  | | | (β) μετά από οδηγίες του ενυπόθηκου δανειστή ή έκδοση σχετικού διατάγματος Δικαστηρίου σύμφωνα με τις διατάξεις του Μέρους VIA του Νόμου, τα οποία εμποδίζουν τον ενυπόθηκο δανειστή να προχωρήσει ή επιβεβαιωμένη διακοπή του ίδιου του ηλεκτρονικού συστήματος πλειστηριασμού και η επιβεβαίωση γίνεται από τον παροχέα του συστήματος. | | | |
| Λήξη Ηλεκτρονικού Πλειστηριασμού | 14. (1) Μετά τη λήξη της διαδικασίας υποβολής των πλειοδοτικών προσφορών και την άσκηση προνομιακού καθεστώτος του ενυπόθηκου οφειλέτη σύμφωνα με τις διατάξεις του άρθρου 44ΙΑΑ του Νόμου, όπου εφαρμόζεται, ανακοινώνεται μέσω του ηλεκτρονικού συστήματος πλειστηριασμού στους συμμετέχοντες υποψήφιους προσφοροδότες το αποτέλεσμα και στέλνεται επίσης αυτόματα μήνυμα ηλεκτρονικού ταχυδρομείου στον ενυπόθηκο δανειστή για ενημέρωση σε σχέση με το αποτέλεσμα της διαδικασίας. | | | | | | |
| Τρίτο Παράρτημα | (2) Ο υπάλληλος ηλεκτρονικού πλειστηριασμού συντάσσει την Έκθεση Ηλεκτρονικού Πλειστηριασμού σύμφωνα με το Δελτίο του Τρίτου Παραρτήματος του παρόντος Διατάγματος και την παραδίνει ενυπόγραφη στον ενυπόθηκο δανειστή μέχρι την επόμενη εργάσιμη μέρα.  Νοείται ότι, η έκθεση συντάσσεται έστω και αν δεν υπήρχαν πλειοδοτικές προσφορές ή δεν επιτεύχθηκε πώληση. | | | | | | |
| Σειρά Εκπλειστηρίασης Ακινήτων. | 15. (1) Όταν, στην Ειδοποίηση Ηλεκτρονικού Πλειστηριασμού περιλαμβάνεται μόνο ένα ακίνητο ή, αν περιλαμβάνονται περισσότερα από ένα ακίνητα και αυτά πωλούνται ως ενιαίο σύνολο, οι συμμετέχοντες μπορούν να υποβάλλουν στο ηλεκτρονικό σύστημα πλειστηριασμού, συνεχώς προσφορά μεγαλύτερη από την εκάστοτε μέγιστη έως τον χρόνο λήξης της υποβολής προσφορών και στο ηλεκτρονικό σύστημα πλειστηριασμού καταγράφονται με πλήρη χρονοσήμανση όλες οι υποβληθείσες, κατά τα ανωτέρω προσφορές. | | | | | | |
|  | (2) Όταν στην Ειδοποίηση Ηλεκτρονικού Πλειστηριασμού, περιλαμβάνονται περισσότερα από ένα ακίνητα και δεν πρόκειται να πωληθούν ως ενιαίο σύνολο αλλά το καθένα χωριστά, ισχύουν τα ακόλουθα: | | | | | | |
|  |  | | | (α) Ο ηλεκτρονικός πλειστηριασμός διενεργείται ταυτόχρονα για κάθε ένα από τα ενυπόθηκα ακίνητα τα οποία πλειστηριάζονται, | | | |
|  |  | | | (β) κηρύσσεται Ψηλότερος Προσφοροδότης για τα ακίνητα με τη σειρά που είναι καταχωρημένα στη δήλωση υποθήκης, εκτός εάν προβλέπεται διαφορετικά στη σύμβαση υποθήκης ή σε διάταγμα Δικαστηρίου σύμφωνα με τις διατάξεις του Μέρους VIA του Νόμου ή εκτός εάν ο ενυπόθηκος οφειλέτης δηλώσει εγγράφως στον υπάλληλο ηλεκτρονικού πλειστηριασμού, τη σειρά σε οποιοδήποτε χρόνο πριν τη διενέργεια του ηλεκτρονικού πλειστηριασμού και ο υπάλληλος ηλεκτρονικού πλειστηριασμού ενημερώνει το ηλεκτρονικό σύστημα πλειστηριασμού για τη σειρά. | | | |
|  | (3) Από τη στιγμή που το εκπλειστηρίασμα καλύψει το ποσό του χρέους που καθορίζεται στην ειδοποίηση κατά τον Τύπο «Ι» του Δεύτερου Παραρτήματος του Νόμου, δεν επιτρέπεται η ανακήρυξη Ψηλότερου Προσφοροδότη για τα άλλα ενυπόθηκα ακίνητα στη σύμβαση υποθήκης και δεν συντάσσεται ως προς αυτά έκθεση πλειστηριασμού. | | | | | | |
|  | (4) Στην περίπτωση που ο ενυπόθηκος οφειλέτης πληρώσει κατά τη διάρκεια της διαδικασίας υποβολής πλειοδοτικών προσφορών τέτοιο ποσό, το οποίο μαζί με το ποσό του εκπλειστηριάσματος καλύπτει το ποσό του χρέους που καθορίζεται στην ειδοποίηση κατά τον Τύπο «Ι» του Δεύτερου Παραρτήματος του Νόμου μαζί με όλα τα έξοδα δημοπρασίας, δεν επιτρέπεται η ανακήρυξη Ψηλότερου Προσφοροδότη για τα άλλα ενυπόθηκα ακίνητα στη σύμβαση υποθήκης και δεν συντάσσεται ως προς αυτά έκθεση πλειστηριασμού. | | | | | | |
|  | (5) Από τη στιγμή που το υπόλοιπο χρέους καλύπτεται από ακίνητο μικρότερης αξίας, δεν επιτρέπεται η ανακήρυξη Ψηλότερου Προσφοροδότη για ακίνητο μεγαλύτερης αξίας. | | | | | | |
|  | (6) Εκτός αν προβλέπεται διαφορετικά σε διάταγμα Δικαστηρίου ή έχουν δοθεί διαφορετικές οδηγίες από τον ενυπόθηκο οφειλέτη, όταν στην ειδοποίηση ηλεκτρονικού πλειστηριασμού περιλαμβάνεται ακίνητο που είναι κατοικία, αυτό είναι το τελευταίο ακίνητο για το οποίο ανακηρύσσεται Ψηλότερος Προσφοροδότης, νοουμένου ότι υπάρχουν ακίνητα που καλύπτουν το χρέος που καθορίζεται στην Ειδοποίηση Ηλεκτρονικού Πλειστηριασμού. | | | | | | |
| Τρίτο Παράρτημα. | (7) Βάσει των προσφορών που έγιναν για κάθε ακίνητο που έχει τεθεί σε ηλεκτρονικό πλειστηριασμό, δημιουργείται από το ηλεκτρονικό σύστημα πλειστηριασμού, κατάλογος πλειοδοτικών προσφορών που περιλαμβάνει το ποσό της κάθε προσφοράς, τη χρονοσήμανση κάθε προσφοράς και τον Ψηλότερο Προσφοροδότη, ο οποίος κατάλογος επισυνάπτεται μαζί με το Δελτίο του Τρίτου Παραρτήματος. | | | | | | |
|  | (8) Με τη λήξη του ηλεκτρονικού πλειστηριασμού και την ανακήρυξη του Ψηλότερου Προσφοροδότη, τεκμαίρεται ότι ο Ψηλότερος Προσφοροδότης, αυτόματα αποδέχεται την προσφορά του. | | | | | | |
| Καταβολή Ποσού εκ μέρους του Ψηλότερου Προσφοροδότη | 14. Με την ολοκλήρωση του ηλεκτρονικού πλειστηριασμού- | | | | | | |
|  | (α) ο Ψηλότερος Προσφοροδότης υποχρεούται όπως προβεί σε καταβολή στον ενυπόθηκο δανειστή του ποσού της αποδεχόμενης τιμής προσφοράς πλέον τα κτηματολογικά τέλη και σχετικά δικαιώματα για την εγγραφή του ακινήτου στο όνομά του ή του αντιπροσωπευόμενου του, μείον το ποσό της εγγύησης, εντός χρονικής περιόδου που δεν υπερβαίνει τις είκοσι (20) ημέρες από την ημερομηνία αποδοχής της προσφοράς του, | | | | | | |
|  | (β) σε περίπτωση που για ακίνητο κηρύσσεται Ψηλότερος Προσφοροδότης με προνομιακό καθεστώς σύμφωνα με τις διατάξεις του άρθρου 44ΙΑΑ του Νόμου, αυτός υποχρεούται όπως προβεί σε καταβολή στον ενυπόθηκο δανειστή του ποσού της αποδεχόμενης τιμής προσφοράς, πλέον τα κτηματολογικά τέλη και σχετικά δικαιώματα για την εγγραφή του ακινήτου στο όνομά του ή του αντιπροσωπευόμενού του όπου εφαρμόζεται, μείον το ποσό της εγγύησης, εντός είκοσι (20) ημερών από την αποδοχή της προσφοράς του, | | | | | | |
|  | (γ) σε περίπτωση όπου ο Ψηλότερος Προσφοροδότης παραλείψει να συμμορφωθεί με τις διατάξεις των υποπαραγράφων (α) και (β), ανάλογα με την περίπτωση, η εγγύηση που δόθηκε από αυτόν κατάσχεται από τον ενυπόθηκο δανειστή, η πώληση ακυρώνεται και ο Ψηλότερος Προσφοροδότης έχει ευθύνη για κάθε ζημιά που πιθανόν να υπάρξει σε κατοπινή πώληση, | | | | | | |
|  | (δ) ο ενυπόθηκος δανειστής πιστώνει την εγγύηση στο υπόλοιπο χρέος που του οφείλεται από τον ενυπόθηκο οφειλέτη σε περίπτωση όπου ο Ψηλότερος Προσφοροδότης παραλείψει να συμμορφωθεί με τις διατάξεις των υποπαραγράφων (α) και (β), ανάλογα με την περίπτωση. | | | | | | |
|  |  | | | | | | |
| Ευθύνη υποψήφιου προσφοροδότη. | 15. (1) Ο υποψήφιος προσφοροδότης ευθύνεται για τις ενέργειες τις οποίες προβαίνει, περιλαμβανομένης της υποβολής προσφορών.  (2) Σε περίπτωση κατά την οποία ο υποψήφιος προσφοροδότης για οποιοδήποτε λόγο, υποβάλει εκπρόθεσμα τα δικαιολογητικά συμμετοχής του στον ηλεκτρονικό πλειστηριασμό, αποκλείεται από τον Ηλεκτρονικό Πλειστηριασμό. | | | | | | |
| Έναρξη ισχύος του παρόντος Διατάγματος. | 16. Το παρόν Διάταγμα ισχύει από την 1 Νοεμβρίου 2019. | | | | | | |
|  | **ΠΡΩΤΟ ΠΑΡΑΡΤΗΜΑ**  **(Παράγραφος 5(1))**  **ΠΙΝΑΚΑΣ**  Καμία πώληση ενυπόθηκου ακινήτου δεν μπορεί να γίνεται στις ακόλουθες μέρες του έτους:  1η και 6η Ιανουαρίου  Κυριακή της Απόκρεω  Καθαρά Δευτέρα  25η Μαρτίου  1η Απριλίου  1ηΜαίου  Μεγάλη Παρασκευή  Μεγάλο Σάββατο  Κυριακή, Δευτέρα, Τρίτη της Διακαινησίμου (Λαμπρής)  Του Αγίου Πνεύματος  15η Αυγούστου  1η και 28η Οκτωβρίου  24η, 25η, 26η και 31η Δεκεμβρίου,  καθώς και σε οποιαδήποτε άλλη ημέρα ήθελε κηρυχθεί ως δημόσια αργία, είτε σε αντικατάσταση οποιασδήποτε από τις πιο πάνω ως έκτακτη τέτοια, ή ως αργία για τα μέλη της Δημόσιας Υπηρεσίας ή ως νέα αργία. | | | | | | |
| **ΔΕΥΤΕΡΟ ΠΑΡΑΡΤΗΜΑ**  **(Παράγραφος 6(1)(α), 6(2))**  **ΔΕΛΤΙΟ**  **ΕΙΔΟΠΟΙΗΣΗ ΗΛΕΚΤΡΟΝΙΚΟΥ ΠΛΕΙΣΤΗΡΙΑΣΜΟΥ**  **Δυνάμει του περί Πώλησης Ενυπόθηκου Ακινήτου μέσω Ηλεκτρονικού Συστήματος Πλειστηριασμού Διατάγματος του 2019**  ΑΝΑΚΟΙΝΩΝΕΤΑΙ ότι σύμφωνα με το περί Πωλήσεως Ενυπόθηκου Ακινήτου μέσω Ηλεκτρονικού Συστήματος Πλειστηριασμού Διάταγμα του 2019, το οποίο εκδόθηκε δυνάμει των διατάξεων του περί Μεταβιβάσεως και Υποθηκεύσεως Ακινήτων Νόμου, θα πωληθεί σε ηλεκτρονικό πλειστηριασμό μετά από αίτηση του .............................................................. η ακίνητη ιδιοκτησία που περιγράφεται στον πιο κάτω Πίνακα από τον Υπάλληλου Ηλεκτρονικού Πλειστηριασμού ή τον εργοδότη αυτού ................................................, αρ. τηλ. ........................, ηλεκτρονική διεύθυνση …………………...  Η πώληση θα διεξαχθεί μέσω Ηλεκτρονικού Συστήματος Πλειστηριασμού στην Ιστοσελίδα Ηλεκτρονικού Πλειστηριασμού..............................................., στις ...................... και ώρα .....................  Μοναδικός Αριθμός Ηλεκτρονικού Πλειστηριασμού: ……………………………………………   |  |  |  |  |  |  |  | | --- | --- | --- | --- | --- | --- | --- | | **ΠΕΡΙΓΡΑΦΗ ΑΚΙΝΗΤΗΣ ΙΔΙΟΚΤΗΣΙΑΣ** | | | | | | | | **α/α** | **Αριθμός**  **Εγγραφής** | **Αριθμός Φύλλου/Σχεδίου και Αρ. Τεμαχίου** | **Δήμος/ενορία/**  **Κοινότητα** | **Τοποθεσία ή οδός** | **Λεπτομέρειες του ακινήτου**  Είδος Έκταση τ.μ. | **Εγγεγραμμένο συμφέρον που θα πωληθεί** | |  | .  Επιφυλασσόμενη τιμή πώλησης €: | | |  |  |  | |  | Ποσό Εγγύησης €: | | |  |  |  | |  |  | | |  |  |  |   1. Το ακίνητο δεν θα παραδοθεί αν δεν καλυφθεί η επιφυλαχθείσα τιμή πώλησης.  2. Το συμφέρον στο/α πιο πάνω ακίνητο/α προσφέρεται/προσφέρονται στην πώληση χωρίς περισσότερες εγγυήσεις σχετικά με την ύπαρξη, το είδος ή την έκταση του ακινήτου ή με το δικαίωμα που έχει ο ενυπόθηκος οφειλέτης.  3. Ο Ψηλότερος Προσφοροδότης πρέπει να έχει υπόψη του ότι, το υπόλοιπο από το τίμημα πώλησης (αποδεχόμενης τιμής προσφοράς μείον το ποσό της εγγύησης) πρέπει να πληρωθεί στον ενυπόθηκο δανειστή, διαφορετικά χάνει το ποσό της εγγύησης και έχει ευθύνη για κάθε ζημιά που πιθανόν να υπάρξει σε κατοπινή πώληση.  4. Αναφορά σε όλα τα νομικά δεδομένα που επηρεάζουν το ακίνητο.  Ημερομηνία: | | | | | | | | | | |

|  |
| --- |
| **ΤΡΙΤΟ ΠΑΡΑΡΤΗΜΑ**  **(Παράγραφοι 14(2) και 15(7))**  **ΔΕΛΤΙΟ**  **ΕΚΘΕΣΗ ΗΛΕΚΤΡΟΝΙΚΟΥ ΠΛΕΙΣΤΗΡΙΑΣΜΟΥ**  **Κωδικός Αριθμός Ηλεκτρονικού Πλειστηριασμού …………………………………………….**  Διεξήχθη σήμερα στην Ιστοσελίδα Ηλεκτρονικού Πλειστηριασμού…………………………… και ώρα …………….., ηλεκτρονικός πλειστηριασμός για το/α ακίνητο/τα με αρ. εγγραφής ……………………………… του Δήμου/ενορίας/κοινότητας ………………………………….. σύμφωνα με την Ειδοποίηση Ηλεκτρονικού Πλειστηριασμού ημερ. ……  **ΚΑΤΑΛΟΓΟΣ ΠΛΕΙΟΔΟΤΙΚΩΝ ΠΡΟΣΦΟΡΩΝ (επισυνάπτεται όπως παράγεται από το Ηλεκτρονικό Σύστημα Πλειστηριασμού)**  Ο ηλεκτρονικός πλειστηριασμός έκλεισε στις ………………….. π.μ/μ.μ. και το ακίνητο παραδόθηκε στον Ψηλότερο Προσφοροδότη …………………………………, για το ποσό των € …………………(…………………………………………………………………) Α.Δ.Τ./Αρ..Εγγραφής ………………………….. Αρ. τηλεφώνου ……………………………………  Παραλήφθηκε το ποσό των …………………………….........................από ………………………………………….( Ιδρυμα) από τον διαχειριστή ηλεκτρονικού πλειστηριασμού.  **Ημερομηνία Υπογραφή Υπάλληλου Ηλεκτρονικού Πλειστηριασμού**  **……………... ………............................................ ...........................................** |

|  |  |
| --- | --- |
| **ΤΕΤΑΡΤΟ ΠΑΡΑΡΤΗΜΑ**  **(Παράγραφος 2)** | |
| **ΚΡΙΤΗΡΙΑ ΥΠΑΛΛΗΛΟΥ ΗΛΕΚΤΡΟΝΙΚΟΎ ΠΛΕΙΣΤΗΡΙΑΣΜΟΥ** | |
| Τίτλος | Υπάλληλος Ηλεκτρονικού Πλειστηριασμού (ΥΗΠ) |
|  |  |
| Ρόλος | Υπεύθυνος για τη διεξαγωγή ενεργειών σε σχέση με ηλεκτρονικούς πλειστηριασμούς, που εκτελούνται μέσω Ηλεκτρονικού Συστήματος Πλειστηριασμού και του ανατίθενται από τον ενυπόθηκο δανειστή , βάσει των διατάξεων του Περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διάταγμα του 2019. |
| Καθήκοντα και  Ευθύνες | Γενικά καθήκοντα  Ο ΥΗΠ καλείται να:   * Αιτηθεί στον Διαχειριστή Ηλεκτρονικoύ Συστήματος την ταυτοποίηση και εγγραφή του στο Ηλεκτρονικό Σύστημα Πλειστηριασμού, παρέχοντας του τις απαραίτητες πληροφορίες βάσει της παραγράφου 8(2) του Περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019 και να τον τηρεί ενήμερο για τυχόν αλλαγές. * Εφαρμόζει τις διαδικασίες του Περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019, που αφορούν τον ρόλο του. * Τηρεί τη σύμβαση την οποία υπέγραψε με το Διαχειριστή Ηλεκτρονικού Συστήματος. * Εφαρμόζει τον κώδικα συμπεριφοράς του Διαχειριστή Ηλεκτρονικού Συστήματος. * Εφαρμόζει το Εγχειρίδιο Έγκρισης Χρηστών Ηλεκτρονικού Συστήματος Πλειστηριασμού * Διαχειρίζεται προσωπικά δεδομένα ενδιαφερόμενων μερών που λαμβάνει, βάσει των διατάξεων του Γενικού Κανονισμού για την Προστασία Δεδομένων (Κανονισμός (ΕΕ) αριθ. 2016/679). * Είναι άμεσα διαθέσιμος μέσω τηλεφώνου και ηλεκτρονικού ταχυδρομείου για τακτή επικοινωνία με όλα τα ενδιαφερόμενα πρόσωπα, τους ενυπόθηκους δανειστές και τους ενυπόθηκους οφειλέτες των ηλεκτρονικών πλειστηριασμών που του έχουν ανατεθεί. * Εκτελεί εντολή αρμόδιου προσώπου για αναστολή/ματαίωση ηλεκτρονικών πλειστηριασμών, όταν και αν είναι απαραίτητο, σύμφωνα με τις διατάξεις του Περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Υπουργικό Διατάγματος του 2019. * Διατηρεί λεπτομερές αρχείο με τις ενέργειες και αποφάσεις του, για κάθε ηλεκτρονικό πλειστηριασμό στον οποίο έχει εμπλακεί. |
|  | Ενέργειες ΥΗΠ πριν από τον Ηλεκτρονικό Πλειστηριασμό   * Ανάρτηση της Ειδοποίησης Ηλεκτρονικού Πλειστηριασμού: Αναρτά την Ειδοποίηση Ηλεκτρονικού Πλειστηριασμού που του έχει ανατεθεί σύμφωνα με την παράγραφο 6(2) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019. Αναρτά φωτογραφίες και διαγράμματα του ενυπόθηκου ακινήτου με οδηγίες του ενυπόθηκου δανειστή. * Ενημέρωση Σειράς Εκπλειστηρίασης Ακινήτων: Στη περίπτωση που στην ειδοποίηση ηλεκτρονικού πλειστηριασμού περιλαμβάνονται περισσότερα από ένα ακίνητα τα οποία δεν πρόκειται να πωληθούν ως ενιαίο σύνολο, ενημερώνει το Ηλεκτρονικό Σύστημα Πλειστηριασμού για τη σειρά εκπλειστηρίασης των ακινήτων, βάσει της παραγράφου 14(2) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019. * Ταυτοποίηση και Εγγραφή Χρηστών: Ταυτοποιεί και εγκρίνει την εγγραφή υποψηφίων προσφοροδοτών στο Ηλεκτρονικό Σύστημα Πλειστηριασμού, βάσει της παραγράφου 8(1) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019. * Έγκριση Συμμετοχής Χρηστών σε ηλεκτρονικό πλειστηριασμό σύμφωνα με Εγχειρίδιο Έγκρισης Χρηστών Ηλεκτρονικού Συστήματος Πλειστηριασμού του Διαχειριστή Ηλεκτρονικού Συστήματος. * Εγκρίνει τη συμμετοχή ταυτοποιημένων υποψηφίων προσφοροδοτών οι οποίοι έχουν καταβάλει την εγγύηση συμμετοχής σύμφωνα με την παράγραφο 10 του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019, ελέγχοντας σχετικό αποδεικτικό αντίγραφο. * Εγκρίνει τη συμμετοχή ταυτοποιημένων υποψηφίων προσφοροδοτών οι οποίοι δηλώνουν ότι δεν είναι άτομα τα οποία δεν μπορούν να πλειοδοτήσουν σύμφωνα με την παράγραφο 9(8) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019 . * Εγκρίνει τη συμμετοχή σε συγκεκριμένο πλειστηριασμό ταυτοποιημένων υποψηφίων προσφοροδότων οι οποίοι ενεργούν ως πληρεξούσιοι αντιπρόσωποι άλλου φυσικού ή νομικού προσώπου σύμφωνα με την παράγραφο 9(3)(β) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019. * Εγκρίνει τη συμμετοχή ταυτοποιημένων υποψηφίων προσφοροδότων οι οποίοι είναι προνομιακοί προσφοροδότες και συγγενείς αυτών σύμφωνα με την παράγραφο 9(3)(γ) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019. * Πιστοποίηση ετοιμότητας διενέργειας πλειστηριασμών: Πιστοποιεί την ετοιμότητα διενέργειας πλειστηριασμών από το Ηλεκτρονικό Σύστημα Πλειστηριασμού για τους ηλεκτρονικούς πλειστηριασμούς που του έχουν ανατεθεί. |
|  | Ενέργειες κατά τη διάρκεια του Ηλεκτρονικού Πλειστηριασμού:   * Η διαδικασία του Ηλεκτρονικού Πλειστηριασμού διενεργείται αυτόματα από το Ηλεκτρονικό Σύστημα Πλειστηριασμού εφόσον έχει προηγηθεί η πιστοποίηση ετοιμότητας διενέργειας πλειστηριασμού σύμφωνα με τις διατάξεις της παραγράφου 9 (6) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019- χωρίς την ανάγκη εμπλοκής του ΥΗΠ. Παρόλα αυτά, ο ΥΗΠ οφείλει να είναι ενήμερος για την διαδικασία και να είναι άμεσα διαθέσιμος κατά τη διάρκεια του Ηλεκτρονικού Πλειστηριασμού.   Ενέργειες με τη λήξη του Ηλεκτρονικού Πλειστηριασμού:   * Στην περίπτωση που στην ειδοποίηση ηλεκτρονικού πλειστηριασμού περιλαμβάνονται περισσότερα από ένα ακίνητα τα οποία δεν πρόκειται να πωληθούν ως ενιαίο σύνολο εφαρμόζει τις διατάξεις της παραγράφου 14(2) του περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διατάγματος του 2019. * Έκθεση Ηλεκτρονικού Πλειστηριασμού: Ετοιμάζει έκθεση Ηλεκτρονικού Πλειστηριασμού μέσω του Ηλεκτρονικού Συστήματος Πλειστηριασμού και την παραδίδει ενυπόγραφη στον αρμόδιο ενυπόθηκο δανειστή. |
| Απαιτούμενα προσόντα | * Πανεπιστημιακό δίπλωμα ή επαγγελματικός τίτλος ή κολεγιακό δίπλωμα με 5ετή τουλάχιστον πείρα στα τραπεζικά θέματα ή ισότιμο προσόν σε ένα τουλάχιστον ένα από τα ακόλουθα θέματα ή συνδυασμό των θεμάτων αυτών: Λογιστική, Χρηματοοικονομικά, Οικονομικά, Μαθηματικά, Διοίκηση Επιχειρήσεων, Νομικά, Εκτίμηση Ακινήτων, Επιστήμη των Ηλεκτρονικών Υπολογιστών ή άλλο συναφή κλάδο, * Πιστοποιητικό ολοκλήρωσης εκπαίδευσης σχετικού συστήματος ηλεκτρονικού πλειστηριασμού, διαδικασίας εκτέλεσης ηλεκτρονικών πλειστηριασμών και σχετικού νομοθετικού πλαισίου η οποία παρέχεται από το Διαχειριστή Ηλεκτρονικού Συστήματος, * Πιστοποιητικό πολύ καλής γνώσης Ελληνικής και Αγγλικής γλώσσας, * Λευκό ποινικό μητρώο, * Πιστοποιητικό μη πτώχευσης, * Ασφαλιστική κάλυψη για επαγγελματική ευθύνη μέχρι 200.000 ευρώ. * Ακεραιότητα χαρακτήρα, αντικειμενικότητα, Επαγγελματική Επάρκεια και επιμέλεια, Εμπιστευτικότητα, επαγγελματική συμπεριφορά, διαφάνεια και υπευθυνότητα. |
| Γνώσεις | * Πολύ καλή γνώση των ακόλουθων σχετικών νομοθετημάτων και οποιωνδήποτε τροποποιήσεων τους: * Το Περί Πώλησης Ενυπόθηκου Ακινήτου Μέσω Ηλεκτρονικού Συστήματος Πλειστηριασμού Διάταγμα του 2019 * Μέρος VIA των περί Μεταβιβάσεως και Υποθηκεύσεως Ακινήτων Νόμων του 1965 έως 2018 * Καλή αντίληψη των αρχών του Γενικού Κανονισμού για την Προστασία Δεδομένων (ΕΕ αριθ. 2016/679) * Γνώση διαδικασίας ταυτοποίησης και έγκρισης εγκυρότητας σχετικών εγγράφων * Πολύ καλή γνώση του Εγχειριδίου Συστήματος Ηλεκτρονικού Πλειστηριασμού του Διαχειριστή Ηλεκτρονικού Συστήματος * Πολύ καλή γνώση του Κώδικα Δεοντολογίας του Διαχειριστή Ηλεκτρονικού Συστήματος. |